I 1978 møtte han Ola Snortheim som han startet bandet Pull Out med. Andre musikere på Pull Out var Volker Zibell (senere The Cut) på keyboards og Kikkan Fossum (senere Plann). Pull Out fikk en del presseomtale, blant annet en forside i musikkavisen Nye Takter i 1979 som førte til at journalist Jan Arne Handorff ble tildelt medlemskap i Norsk Dusteforbund for formuleringer som «avant-rullende firfislesprang».